Publication: Magyar Közlöny
Issue: MK-2008-27 (Year: 2008, Number: 27)
Era: 2004-2010
Section: nyilvántartása tekintetében a 18/1998. (VI. 3.) NM rendeletben, illetve az Országos Korányi TBC és Pulmonológiai
Paragraph Index: 513

f) Hepatitis B elleni védõoltás kötelezõ a HBsAg-pozitív gravidák újszülöttjeinek súlytól és kortól függetlenül, az alábbi séma szerint: Védõoltás Az oltás ideje Hepatitis B immunglobulin* születést követõ 12 órán belül HB vakcina (0,5 ml) 1. oltás születést követõ 12 órán belül HB vakcina (0,5 ml) 2. oltás az 1. oltást követõ 1 hónap múlva HB vakcina (0,5 ml) 3. oltás az 1. oltást követõ 6 hónap múlva * A 2008. évben az intramuscularisan alkalmazható Hepatitis B immunglobulin P Behring megnevezésû készítmény áll rendelkezésre az újszülöttek hepatitis B elleni passzív immunizálására. Azon anyák újszülöttjeinél, akiknél a hepatitis B szûrõvizsgálat eredménye a szülés idõpontjában nem áll rendelkezésre, a hepatitis B aktív immunizációt meg kell kezdeni, és haladéktalanul el kell végeztetni a HBsAg szûrvizsgálatot. Ha bebizonyosodik, hogy az anya HBsAg-pozitív, az újszülöttet azonnal (legkésõbb a születéstõl egy héten belül) HBIG védelemben is részesíteni kell. Amennyiben a születéstõl számítva több mint egy hét eltelt, a HBIG adása már nem célszerû –, a gyors immunválasz elérése érdekében ezen újszülöttek esetében az ún. gyorsított immunizációs séma alkalmazása javasolt. A gyorsított immunizációs eljárás egyhónapos idõközökkel adott három HBV oltásból áll (0, 1 és 2 hónapos korban), de ilyenkor az elsõ oltást követõ egy év múlva 4., ún. emlékeztetõ oltásra is szükség van. Ez az eljárás követhetõ inkubátorban talált, ismeretlen HBV-státusú anya újszülöttjénél is.

Source: https://magyarkozlony.hu/hivatalos-lapok/d8cdd5c43248697cd570e6add76a196212ba4648/dokumentumok/d54c5b31dfd787b13bb8ae327268a0f4ffbc288a/letoltes